Thomas Sowell

Thomas Sowell (, født 30. juni 1930 i Gastonia i Nord-Carolina) er en amerikansk økonom og sosialteoretiker.

Han ble født i Nord-Carolina, men mistet faren som liten, og moren kunne ikke ta seg av ham. Han ble adoptert av slektninger i Charlotte og vokste hos dem der og i Harlem i New York. Han sluttet på high school og tjenestegjorde i marinekorpset under Koreakrigen. Tilbake fra krigen tok han kveldskurs ved det tradisjonelt afroamerikanske Howard University, og utmerket seg slik faglig at han fikk stipend til å gå college ved Harvard University. Han tok mastergraden i økonomi ved Columbia University i 1959 og doktorgraden ved University of Chicago i 1968. Han hadde George Stigler som doktorgradsveileder, og regnes til de ledende tenkerne innen den såkalte Chicagoskolen innen liberal økonomisk teori.

Han hadde akademiske stillinger ved Cornell University og UCLA før han i 1980 kom til Hoover Institution ved Stanford University.

Sowell har utgitt over 30 bøker, flere av dem prisbelønnet, og en mengde vitenskapelige artikler. Han har vært brukt som spaltist og kommentator i en rekke amerikanske medier.

Bibliografi 
 Race and Economics (1975)
 Knowledge and Decisions (1980)
 A Conflict of Visions (1987)
 Inside American Education (1993)
 The Vision of the Anointed (1995)
 Basic Economics (2000–2014)
 Applied Economics (2003; 2008)
 Affirmative Action Around the World (2004)
 Black Rednecks and White Liberals (2005)
 The Housing Boom and Bust (2009)
 Intellectuals and Society (2010)
 Wealth, Poverty and Politics (2015; 2016)
 Charter Schools and Their Enemies (2020)

Referanser

Eksterne lenker 
 
 

Økonomer fra USA
Personer fra New York City